Document ID: 32006R1873

RÅDETS FORORDNING (EF, EURATOM) Nr. 1873/2006
af 11. december 2006
om ændring af forordning (EKSF, EØF, Euratom) nr. 300/76 om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til vedtægten for tjenestemænd ved De Europæiske Fællesskaber og vilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (1), særlig artikel 56a, andet afsnit, i vedtægten,
under henvisning til forslag fra Kommissionen, udarbejdet efter udtalelse fra Vedtægtsudvalget, og
ud fra følgende betragtning:
Forordning (EKSF, EØF, Euratom) nr. 300/76 (2) bør ændres for at tilpasse den til det ændrede behov for skifteholdstjeneste i EU-institutionerne -
UDSTEDT FØLGENDE FORORDNING:
Artikel 1
Forordning (EKSF, EØF, Euratom) nr. 300/76 ændres således:
1)
Den indledende sætning i første afsnit i artikel 1, stk. 1, affattes således:
»Tjenestemænd,
-
hvis vederlag afholdes over forsknings- og investeringsbudgettet, og som gør tjeneste ved et anlæg under Det Fælles Forskningscenter eller udøver virksomhed i tilknytning hertil, eller
-
hvis vederlag afholdes over driftsbevillingerne, og som gør tjeneste i en serviceafdeling for informations- og kommunikationsteknologi (ikt), en sikkerhedsafdeling, en anden tjeneste med sikkerhedsfunktioner, en telefoncentral/informationstjeneste, en reception, en afdeling, der understøtter operationer under den fælles udenrigs- og sikkerhedspolitik (FUSP)/den europæiske sikkerheds- og forsvarspolitik (EFSP) eller nød- og krisekoordineringsarrangementer, eller som er beskæftiget med driften eller overvågningen af tekniske installationer,
og som i overensstemmelse med artikel 56a i vedtægten udfører sit arbejde i skifteholdstjeneste, har ret til et tillæg på:«.
2)
Sidste sætning i artikel 1, stk. 2, udgår.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 2006.

Labels: 10
9
15